नक्सल प्रभावित गांवों में चार घंटे तक रहे डीसी
जिलेके अति नक्सल प्रभावित इलाकों में करीब चार घंटे तक डीसी अमित कुमार प्रशासनिक अमला के साथ गांव की पगडंडिया नापते रहे। उन्होंने ग्रामीणों के साथ बैठक की और समस्याओं की जानकारी ली। प्रशासन ने फोकस एरिया कार्यक्रम के तहत जिले के 30 अति नक्सल प्रभावित गांवों का चयन किया है।
पिछले दिनों उपायुक्त कार्यालय में बैठक हुई थी, इसमें तय हुआ था अगली बैठक नक्सल प्रभावित गांव में होगी। इसी क्रम में डीसी घाटशिला प्रखंड के गांव गए थे। डीसी अमित कुमार ने घाटशिला प्रखंड के कालचिती और भादुआ पंचायत के ग्रामीणों संग बैठक की। इससे पहले उन्होंने बांधडीह पिकेट में ग्रामीण एसपी शैलेंद्र कुमार वर्णवाल, घाटशिला के एसडीओ सुशांत गौरव, सीआरपी 193 बांधडीह पिकेट के सहायक कमांडेंट उदयभान सिंह, बीडीओ संजय पांडेय, सीओ राजेन्द्र प्रसाद सिंह, एसडीपीओ संजीव बेसरा, थाना प्रभारी सत्येन्द्र कुमार सिंह के साथ बैठक की। पुलिस वालों को ताकीद दी कि ग्रामीणों के साथ अच्छे रिश्ते बनाए जाएं।
पुणगोड़ा उच्च विद्यालय के प्रधानाध्यापक को फटकारते उपायुक्त अमित कुमार।
एक शिक्षिका के जिम्मे हीरागंज मवि
डीसीसबसे पहले हीरागंज मवि पहुंचे। स्कूल में एकमात्र शिक्षिका भवानी महतो हैं। स्कूल में कक्षा 1 से 8 तक के कुल 53 बच्चे हैं। डीसी ने प्राथमिक स्तर के बच्चों से सवाल पूछा, लेकिन कम बच्चे ही सही जवाब दे पाए। डीसी ने तत्काल वहां एक विज्ञान शिक्षक को पदस्थापित करने का आदेश दिया। कालचिती पंचायत के विभिन्न गांवों के ग्रामीणों और पंचायत प्रतिनिधियों ने डीसी को बताया कि खेतों में पानी नहीं मिलने से परेशानी हो रही है। चांडिल डैम से मुराहिर बुरूडीह डैम को जोड़कर पानी दिए जाने से लाभ मिलेगा।
डीसीके पुनगोड़ा आने पर गदगद हुए ग्रामीण
डीसीके पहली बार पुनगोड़ा गांव पहुंचने पर ग्रामीण खुश हुए। स्कूल की पूर्व रसोईया विरोती मानकी और सरला मुर्मू ने डीसी से बिना कारण उन्हें कार्य से हटाए जाने की शिकायत की। दोनों ही रो पड़ीं। इस पर डीसी ने जांच का आश्वासन दिया। दीघा से भादुआ तक सड़क की जर्जर स्थिति देख उपायुक्त भड़क गए। गत वर्ष सड़क को प्रधानमंत्री सड़क योजना से बनाया गया था। दीघा के रंजन प्रमाणिक ने कहा जनगणना में राजस्व गांव दीघा को उपर दीघा और बड़ा दीघा के नाम में दर्ज किया गया।
दौरा
hin_Deva hin_Deva hin_Deva awa_Deva mai_Deva hin_Deva hin_Deva hin_Deva mag_Deva